**TECHNINĖ SPECIFIKACIJA**

1. **SĄVOKOS IR SUTRUMPINIMAI**
   1. **Užsakovas** – Vilniaus miesto savivaldybės administracija.
   2. **Paslaugų teikėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Užsakovas sudaro Sutartį.
   3. **Sutartis** – Sutartis, sudaroma tarp Užsakovo ir Paslaugų teikėjo dėl Pirkimo objekto.
   4. **Paslaugos** – *Kairės Neries krantinių, dviračių ir pėsčiųjų takų rekonstravimo Vilniuje (III etapas nuo Žaliojo iki Baltojo tiltų) techninio projekto (toliau – Projektas) bendrosios ir specialiosios ekspertizės paslaugos*.
2. **PIRKIMO OBJEKTAS**

**Kairės Neries krantinių, dviračių ir pėsčiųjų takų rekonstravimo Vilniuje (III etapas nuo Žaliojo iki Baltojo tiltų) techninio projekto bendrosios ir specialiosios ekspertizės paslaugos**.

1. **PIRKIMO OBJEKTO APIMTYS**

Paslaugų kiekiai pateikiami žemiau esančioje Lentelėje Nr. 1:

**Lentelė Nr. 1**

|  |  |  |  |
| --- | --- | --- | --- |
| **Eil. Nr.** | **Paslaugų pavadinimas** | **Mato**  **vnt.** | **Kiekis Sutarties galiojimo laikotarpiu** |
|  | Bendrosios ir specialiosios ekspertizės paslaugos | vnt. | 1 |

1. **REIKALAVIMAI PIRKIMO OBJEKTUI**
   1. **Pirkimo objekto aprašymas**

Tiekėjas privalo paslaugas atlikti vadovaudamasis Lietuvos Respublikos Statybos įstatymu, galiojančiais Statybos techniniais reglamentais, statybos standartais, rekomendacijomis bei kitais teisės aktais.

Atliekant bendrąją Projekto ekspertizę paslaugų teikėjas turi vadovautis statybos techniniu reglamentu STR 1.04.04:2017 ir jo papildymais bei pakeitimais.

Statinio projekto ekspertizė - tai įvertinimas, kaip projekte įgyvendinti Statybos įstatymo 4 straipsnyje nurodyti esminiai statinio reikalavimai, taip pat kitų įstatymų ir teisės aktų, normatyvinių statybos techninių dokumentų bei privalomųjų statinio projekto rengimo dokumentų reikalavimai.

Atliekant bendrąją ekspertizę tikrinama, ar projekto (projekto dalies) sprendiniai atitinka privalomųjų statinio projekto rengimo dokumentų reikalavimus.

Specialioji ekspertizė atliekama statiniams, esantiems kultūros paveldo objekto teritorijoje, jo apsaugos zonoje ir kultūros paveldo vietovėje.

Specialiosios ekspertizės paslaugos turi būti teikiamos vadovaujantis aktualia Lietuvos Respublikos nekilnojamojo kultūros paveldo apsaugos įstatymo redakcija, Lietuvos Respublikos kultūros ministro 2005 m. balandžio 20 d. įsakymas Nr. ĮV-158 ,,Dėl paveldo tvarkybos reglamento PTR 3.03.01:2005 „Nekilnojamojo kultūros paveldo statinio tvarkomųjų statybos darbų projekto ar tvarkomųjų paveldosaugos darbų projekto paveldosaugos (specialiosios) ekspertizės atlikimo taisyklės“ patvirtinimo“ ir kitais aktualiais paslaugų teikimą reglamentuojančiais teisės aktais.

Atliekant statinio, įrašyto į Valstybės ir Savivaldybės investicijų programas, taip pat ypatingo statinio, neįrašyto į šią programą, jei jų statybos darbai perkami taikant Viešųjų pirkimų įstatymą, atliekant projekto ekspertizę, taip pat tikrinami sąmatiniai statybos kainos apskaičiavimai.

Projekto ekspertizė įforminama ekspertizės aktu, kuris galioja per visą statybos laiką (nuo akto pasirašymo dienos).

Projekto ekspertizės aktuose pateiktos privalomosios pastabos turi būti motyvuotos su nuorodomis į konkrečius statybos teisės aktus. Projekto ekspertizės akte pateiktos privalomosios pastabos ir Projekto įvertinimas yra privalomi statytojui (užsakovui) ir projektuotojui.

Projekto ekspertizės paslaugų teikėjas per sutartyje nurodytą terminą suteikia ekspertizės paslaugas ir Užsakovui pateikia tarpinius bei galutinį ekspertizės aktą. Paslaugų teikėjas ekspertizės akto kopiją turi pateikti projektuotojui, kurio kontaktus nurodys Užsakovas.

Į paslaugų apimtį įeina pakartotinis ekspertizės akto išrašymas / koregavimas (esant daliniams Projekto pasikeitimams dėl kontroliuojančių institucijų pateiktų pastabų ir pan.)

* 1. **Paslaugoms taikomi aplinkos apsaugos reikalavimai**

Perkama nematerialaus pobūdžio (intelektinė), nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos. Kai šios paminėtos sąlygos yra įgyvendinamos visa apimtimi, pirkimas pats iš savęs yra žalias, o pirkimo dokumentuose papildomai nustatyti aplinkosauginius reikalavimus nėra privaloma.

1. **PASLAUGŲ TEIKIMO TVARKA IR TERMINAI**

Pirkimą laimėjusiam paslaugų tiekėjui ne vėliu kaip per 30 kalendorinių dienų nuo sutarties įsigaliojimo dienos bus pateikti Projekto dokumentai, kurie reikalingi Paslaugų suteikimui. Projektas paslaugų tiekėjo vertinimui gali būti teikiamas atskiromis Projekto dalimis.

**Paslaugų atlikimo terminas:**

Paslaugų teikėjas Projekto specialiosios ir bendrosios ekspertizės pirmines išvadas pateikia per 10 (dešimt) darbo dienų nuo Projekto pateikimo.

Projektuotojui pataisius Projektą pagal specialiosios ir bendrosios ekspertizės pirminėse išvadose nurodytas pastabas, Projekto specialiosios ir bendrosios ekspertizės išvadas paslaugų teikėjas pateikia per 3 (tris) darbo dienas nuo pataisyto Projekto pateikimo dienos.

Paslaugų teikėjas Užsakovui pateikia galutinę Projekto specialiosios ir bendrosios ekspertizės išvadas per 3 (tris) darbo dienas, nuo paskutinės Projektui pateiktos teigiamos ekspertizės išvados gavimo dienos.

Paslaugų teikėjas, gavęs el. paštu Projektuotojo siūlymus dėl Projekto taisymų pagal pirminėje ekspertizės išvadoje pateiktas pastabas, teikia savo vertinimus per 2 (dvi) darbo dienas.

1. **PASLAUGŲ PRIĖMIMAS**

Užsakovas su paslaugų teikėju paslaugų perdavimo – priėmimo aktą pasirašys tik po to, kai bus gauta teigiama ekspertizės išvada.

1. **KITI REIKALAVIMAI**

Paslaugų teikėjas atsako už sutarties sąlygų vykdymą įstatymų nustatyta tvarka.

Ekspertizės vadovai už ekspertizės akto privalomųjų pastabų (nurodymų) ir statinio projekto įvertinimo teisėtumą bei techninį pagrįstumą ir jų pasekmes atsako įstatymų nustatyta tvarka.

1. **PRIEDAI**

Priedas Nr. 1 – preliminarūs bendrieji statinių rodikliai, projekto sudėtis, dangų planas.